**Айнұр Кәрім**

**«What’s up 5 Б?»**

[**ayashake@gmail.com**](mailto:ayashake@gmail.com)

**+7 777 254 5044**

**Қатысушылар:**

**МАМА КОМИТЕТ - 5 "Б" сыныбының ата аналар комитетінің төрайымы**

**МАМА АУТИСТ – аутистік спектр бұзылысы бар баланың анасы**

**МАМА ҮЗДІК- үздік оқушы қыздың анасы**

**ӨГЕЙ МАМА- асыранды қыздың анасы**

**МАМА БИШІ (балерина) - биші қыздың анасы**

**МАМА ДЗЭН - өте әдепті баланың анасы**

**ЖАЛҒЫЗ БАСТЫ ӘКЕ - сыныптағы ең толық қыздың әкесі**

**Бірінші сахна - Ашық сабақ**

Сахнада жеті орындық. Әр орындықта жеті кейіпкер ұйықтап отырады.№97физико**-**математикалық бағыттағы мектеп гимназиясының ата-аналар комитетінің ватсапп**-**чат қатысушылары. Ватсаптағы группа 5 "Б" ата аналары

МАМА КОМИТЕТ (оянып). Қайырлы таң, құрметті ата**-**аналар!

Өгей ана қозғалып, көзін сүртіп есінейді.

МАМА КОМИТЕТ. Немене әлі ұйықтап жатсыздар ма? Сіздер бүгін қандай жауапты күн екенін ұмытып кеттіңіздер ме? Оянамыз, оянамыз! (Ұйқыдасыздар ма? ... Тұрмасаңыздар, тұрайық, оянайық)

Жалғыз басты әкеден басқалары жыбырлай бастайды. Мама биші жан-жаққа қарай керіледі. Мама дзэн лотос позасына отырады. Мама аутист темекі тартады. Мама үздік шашын жылдам тарай сала, жоғарыға түсіп қояды.

МАМА ҮЗДІК (сағатына қарап).Баршаңызға қайырлы таң! Біз уже бағана тұрғанбыз.

МАМА КОМИТЕТ.Неге үндемейсіздер? Мен алаңдай бастадым.

ӨГЕЙ МАМА (жанындағы мама аутистке қарап.Таң атпай не керек екен өзіне?

МАМА АУТИСТ (өгей мамаға).Бүгін бізде ашық сабақ! Географиядан. Ұмытып кетіңіз бе?

МАМА КОМИТЕТ. Құрметті ата**-**аналар! Ойланыңыздаршы. Ешнәрсе ұмытпадық па? Дайындығымыз қалай?

Барлығы үһлеп, жыбырлай бастайды. Жалғыз Басты Әке бір аунап, қорылдай жөнеледі.

МАМА КОМИТЕТ. Сонымен, апайымыз тура 7.40 қалмай келулеріңізді өтінді. Естеріңізде ме?

Өгей мама мен Мама аутист ауыр демалады. Мама үздік телефонына бас салып, телефонындағы сағатқа қарайды. Жалғыз Басты әке өз қорылынан селк етіп, ояна кетіп, қайта ұйықтай жөнеледі.

МАМА ҮЗДІК. Әрине ұмытқан жоқпыз. Мен әдейі будильнигімді сағат алтыға қойдым.

МАМА БИШІ. Бізге салсаңыз, бағана тұрып алғанбыз. Жаттығуымызды жазап жатырмыз.

ӨГЕЙ МАМА (жанына еңкейіп). Байғұс балалар... Аздап ұйықтай тұрсыншы.

Жалғыз басты әке қорылдайды.

МАМА КОМИТЕТ. Балаларыңыздың киімдерін қадағалаңыздаршы. Қыздарда міндетті түрде ақ бантик, ұлдарда таза ақ рубашка болуы керек. Тағы да қайталаймын - әппақ ТАЗА ақ рубашка!

ӨГЕЙ МАМА. Бантик туралы мен сіздерге уже анау жолы айтқанмын, менің қызымның шашы қып-қысқа, сол үшін біз бантик тақпаймыз.

МАМА БИШІ. Біз сізге айттық қой, қазір лентаға тағылған, не көп, қысқа шаштарға арналған бантиктер көп деп.

ӨГЕЙ МАМА. Ешқандай лента да, бантик те тақпайды.

МАМА ҮЗДІК. Тақпайдысы нес? Бізде ашық сабақ емес пе?! Негізінде бұл басты талаптардың бірі, мұғалімнің өзі де айтқан...

МАМА КОМИТЕТ. Жарайды, жарайды! Бір қызымыз бантиксіз барса, ештеңе етпес. Басқаларыңыз ше?

МАМА БИШІ. Бізде ерекше әдемі бантик!

МАМА ҮЗДІК. Бізде екі бантик.

МАМА АУТИСТ. ұл болғанына құдайға шүкір...

МАМА КОМИТЕТ. Қалғандарыңыз?

Барлығы үндемей қалады. Жалғыз басты әке қорылдап жатыр. Барлық әйелдер мойындарын бұрып, оны ден қойып тыңдайды.

МАМА КОМИТЕТ. Барлығымыз осындамыз ба?

Жалғыз басты әке талып ұйықтап жатыр.

МАМА ҮЗДІК. Жалғастырайық.

МАМА КОМИТЕТ. Так сонымен, ұлдарымыз манжеті таза жеңді және таза жағалы рубашка киеді. Сосын ...

МАМА ДЗЭН. Иә, иә бізде тап-таза ақ жейде.

МАМА АУТИСТ. Біз кеше-ақ барлығын дайындап қойғанбыз.

МАМА КОМИТЕТ. Айтпақшы, балаларыңызға тамақтарын беріп шығыңыздаршы. Кейде олар сабаққа аш келетіндігін естіп жүрміз ғой. Олай болмайды...

ӨГЕЙ МАМА (мама дзэнға). Бұнысы рас па?

МАМА ДЗЭН. Ол біз балаларымызға тамақ бермейді деп ойлайтын сияқты...

Өгей мама мен мама дзэн күледі. Жалғыз басты әке әлі қорылдау үстінде.

МАМА КОМИТЕТ. Сосын, балаларыңызға ескертіңіздер, үлкендердің әрқайсысымен амандасуды ұмытпасын. Әрқайсысымен!!!

МАМА БИШІ. Менің қызым өте әдепті, ылғи да амандасады.

ӨГЕЙ МАМА. Онсызда амандасып жүр ғой.

МАМА КОМИТЕТ. Ой, білмеймін. Сіз қателесесіз, әйтеуір сынып жетекшісі қашан болсын балалар тәрбиесіз, үлкендермен әрең амандасады, кейде тіпті амандаспайды да деп ренжиді.

МАМА АУТИСТ. Енді менің ұлым амандасып қояды, бірақ, енді... өздеріңіз де түсінесіздер менің баламның жайын...

МАМА ҮЗДІК (көзін алартып, күбірлеп). Басталды ал...

МАМА АУТИСТ. Аутист спекторлы бұзылысы бар балалар эмоцияларын өздерінің еріктерінсіз сыртқа көрсете алмайды.

ӨГЕЙ МАМА (жұбатқан болып) Бұндайды барлық балалар дерлік белгілі бір жасқа дейін сыртқа шығара алмайды.

МАМА КОМИТЕТ. Уайымдамаңыздар! Комиссия нақ біздің сыныбымызды инклюзивті сыныпқа жататындығында хабардар.

МАМА АУТИСТ. Қанша рет айтамын. «инклюзивті сынып» деген ұғым жоқ. Біз менің балам өз қатарластарымен, қарапайым сыныпқа-ақ барып жүр. (Өгей мамаға қарап) Осы нақұрыстар шаршатты.

Өгей Мама иығын көтере отырып, мырс-мырс күледі.

МАМА КОМИТЕТ. Иә, иә, есімізде. Дайындығымызға оралайық, сөйтіп үлкендермен міндетті түрде амандасулары керек, себебі солардың бірі комиссия мүшелерінің бірі болып қалуы әбден мүмкін... Ашық сабақтың тақырыбы естеріңізде ме?

Барлығы көңілсіз басын шайқайды.

МАМА КОМИТЕТ. Кім кімнен кейін жауап беретінін білесіздер ме?

Барлығы қайтадан бастарын шайқайды, Жалғыз басты әке қорылдайды.

МАМА КОМИТЕТ. Нақты білесіздер ме? тексермейін бе?

МАМА ҮЗДІК. Болды. Тексерудің қажеті жоқ. Біз барлық азимуттар мен горизонтардың линиясын жаттап алдық.

МАМА БИШІ. Мені түнде оятып, сұрасаңдар барлығын айтып бере аламын.

МАМА АУТИСТ. Біз де барынша дайындалдық. Бірақ, бәрі шынайы көрінбейді ме деп қорқамын.

ӨГЕЙ МАМА (мырс етіп). Барлығымыз ашық сабақтың не екенін білеміз ғой.

МАМА КОМИТЕТ. Сынып жетекшісі бізге бұл мәселеге бар жауапкершілікпен қарауымызды сұрап отыр.

МАМА АУТИСТ. Біз енді қарамағанда не істедік, оқыдық, бір апта бойы дайындалдық.

МАМА ДЗЭН. Даже мектеп алдындағы шөпке дейін бояп тастадық...

Барлығы мырс етеді, Өгей мама ештей тырқылдап күледі.

МАМА КОМИТЕТ. Қайдағы шөп? Не айтып отырсыз?

МАМА ДЗЭН. Жалпы айтқаным ғой...

МАМА КОМИТЕТ. Егерде сіз сыныптағы ремонт жөнінде айтып жатсаңыз, ол баяғыда жоспарланып қойған болатын дүние...

МАМА ҮЗДІК. Сол тым жақсы шықты иа? Мектептегі класстарының ең алдысы болды!

МАМА АУТИСТ. Енді ше, бұндай ақшаға...

МАМА ҮЗДІК. Сізге не ұнамай тұр? Біз сізге "ремонт" деген группаға қосылыңыз деп айтық. Ал сіз болсаңыз...

МАМА КОМИТЕТ. Құрметті ата-аналар, бүгінгі ашық сабаққа оралайықшы.

МАМА БИШІ (жаттығып). Біз уже шығайын деп жатырмыз.

ӨГЕЙ МАМА. Таң атпай ма? Біздің тұрғанымыз жаңа.

МАМА КОМИТЕТ. Жаңа тұрғаны несі? Бүгін ашық сабақ емес пе?! И сынып жетекшісі не деп еді сіздерге?..

МАМА АУТИСТ. Өй, құрып кеткір, ал! Біз жаңа рубашкамызға құсып тастадық...

МАМА КОМИТЕТ. А? Неге? Жейдеге ме? Басқасы бар ма?

МАМА ДЗЭН. Бала да уайымдап кеткен болар. Бұндайда үлкендерді балалар қатты сезеді емес пе?

МАМА ҮЗДІК. Әрептестер, түф - ата-аналар, немқұрайлық танытпайықшы, бізде ашық сабақ қой.

МАМА ДЗЭН. Ашық сабақ бізде емес, балаларымызда екендігін ұмытпайық!

МАМА ҮЗДІК. Әр бір сөзіме іліне бермеңізші. Сіз менен жақсы білесіз...

МАМА АУТИСТ. Рубашканы не істесем екен?

МАМА КОМИТЕТ. Сізде басқасы бар ма ед?

МАМА АУТИСТ. Бар, бірақ таза емес, кірде жатыр. Мүмкін қысқа жеңдісін тапсам?..

МАМА КОМИТЕТ. Мен баламның басқа бір рубашкасын ала келейін?

МАМА АУТИСТ. И, жоға, балам ондайды кимейді...

МАМА КОМИТЕТ. Жуып, үтіктеп қойғам. Балаңыз байқамайда қалады.

МАМА АУТИСТ. Жоқ, сіз түсінбей отырсыз - менің балам тек арнайы киімдерді киеді.

**МАМА ҮЗДІК (жақтырмай күрсініп). (Көзін алартып) Оййй.... (Сізде бір ай...)**

МАМА КОМИТЕТ. Ондай болса жақсы. Басқасын таптыңыз ба?

МАМА АУТИСТ. Соны қайда қойғанымды білмеймін. Таппай жатырмын. Айтпақшы, бізде көк түсті көйлек бар. Соны бола ма?)

МАМА ҮЗДІК. Формаға сай емес қой.

МАМА БИШІ. Оның орнына, жуып, үтіктеп алсаңызшы, сол жылдамырақ.

МАМА КОМИТЕТ. Дүрлікпеңіздершi! Бәрі шешіледі.

Пауза. Барлығы жан жаққа қарайды. Жалғыз басты әке одан әрі қаттырақ қорылдап ұйықтап жатыр. Мама биші оның жағына бір қарап, бетін тыржитады.

МАМА ҮЗДІК. Сомен бірін шештік пе? Біз шығып барамыз.

МАМА АУТИСТ. Мына рубашқа құрғыр қайда кетті, өзі?

МАМА ҮЗДІК. Басқа да амал бар ғой..

ӨГЕЙ МАМА. Қандай?

МАМА ҮЗДІК. Бірінші сабаққа бармай-ақ қосаңыз да, болады.

Барлығы қатып қалады.

МАМА АУТИСТ. О не дегеніңіз?

МАМА ҮЗДІК. Енді сіздің балаңыз көп ештеңеге қатыспайды ғой, ешкім байқамайды.

МАМА КОМИТЕТ. Тааааак, Құрметті ата-аналар, ешкімнің баласы сабақтан қалмайды.

ӨГЕЙ МАМА. Неге сабақтан қалуы қажет екен? Ақ рубашкасының болмағандығынан ба? МАМА ҮЗДІК (жан-жаққа қарай). Жоқ. Негізінде ол бала өзін орынды ұстай білмейді.

МАМА АУТИСТ. Менің балам сабағына барса да барады, бармаса да барады. Рубашкасыз ба, рубашкамен бе? Cіздердің жұмыстарыңыз емес!

МАМА КОМИТЕТ. Құрметті ата-аналар, сабыр сақтайық. Бұл жай ғана ашық сабақ. Сөз таластырмаңыздар...

МАМА ҮЗДІК. Не болды? Біреу бірдеме айтты ма?

МАМА АУТИСТ. Сіз менің балам сабақтан қалсын деп айттыңыз.

МАМА ҮЗДІК. Құдайым-ай, менің айтпағым, ол емес еді...

МАМА АУТИСТ. Хоть қалайсыз ба, қаламайсыз ба, менің балам сабағына барады. Бітті!

МАМА БИШІ. Сіз бәрін жақын қабылдағаныңыз не? ешкім сіздің балаңызды...

Мама аутист тұрып Өгей мамаға бұрылып айтады.

МАМА АУТИСТ (өгей мамаға қарай бұрылып). Мына оңбағандарды көрдің бе? Менің балама қарай...

ӨГЕЙ МАМА. Иә.

МАМА АУТИСТ (өгей мамаға). Мен оларға көресіні көрсетемін.

ӨГЕЙ МАМА. Неғыласыз, керек емес.

МАМА АУТИСТ. Біз көкпеңбек рубашкамен барамыз. Ал істеп алыңдар.

Пауза. (Үзіліс)

МАМА КОМИТЕТ. Айналайын, құрметті ата-аналар, тағы да тексерейікші. Қыздардың колготкалары не болып жатыр?

ӨГЕЙ МАМА. Сіз осы сырт киімдерінен басқа бірдеңені ойлайсыз ба? Біз шығып келе бара жатырмыз, колготкамыз қардай әппақ.

МАМА КОМИТЕТ. Өкінішке орай, осының бәрін айтуға тура келеді. Өткен жолы "Ақ колготкада" келеміз деп, барлығыңыз түрлі түсті киіп келдіңіздер.

МАМА ҮЗДІК. Дұрыс айтасыз, біз ақшы сары түсті киіп келдік.

МАМА БИШІ. Мен стразаларды алып тастай алмадым.

МАМА ДЗЭН. Енді колготкалар жөнінде айтамыз.

ӨГЕЙ МАМА (күліп) Естеріңізде ме, қатарлас сыныптағы бір қызға анасы ұзын шұлық кигізіп алып келіп еді ғой.

МАМА ҮЗДІК. Сеточкадағы ма?

ӨГЕЙ МАМА. Жоқ, компресске арналған. Операциясыынан кейін қалған болуы керек.

Мама комитеттен басқалары күледі.

ӨГЕЙ МАМА. Между прочим, мен шын айтып отырмын.

МАМА КОМИТЕТ. Масқара... Не деген бассыздық…

МАМА БИШІ. Таңғы астарыңызды ішіп алдыңыздар ма? Біздікі, уайымдап, түк ішпей қойды…

МАМА АУТИСТ. Біз іштік, тіпті ішкенімізді төгіп те үлгердік.

МАМА КОМИТЕТ. Жарайды, ондай болса кешікпеңіздер. Мен өз басым, жетекшімізге көмектесемін деп айтып қойып едім. Ашық сабағымыз күшті өтуі керек. Мектебіміздің рейтингісі осыған тікелей байланысты.

МАМА ҮЗДІК. Біз сізге сондай ризамыз. Үнемі бәріне үлгеріп жүресіз. Сіз болмасаңыз, біз не істер едік?!

ӨГЕЙ МАМА (мама аутистке). Мынаның есі дұрыс па?

МАМА АУТИСТ (өгей мамаға). Мынаның сөзінен кейін мен де құсып жіберемін.

МАМА КОМИТЕТ (риза болып). Қойыңызшы, о не дегеніңіз... Айтпақшы, алдын ала айтып қояйын, ренжімеңіздер - сынып жетекшісі сіздерді мектепке кірерде талапқа сай екендіктеріңізді тағы бір тексеруімді өтінді.

ӨГЕЙ МАМА. Ол не деген сөз? Талапқа сай тексеру? Қандай талапқа?

Пауза. Барлығы тынышталып қалады. Қорылдап, жалғыз басты әке оянады.

МАМА ҮЗДІК. Енді, өздеріңіз түсінесіздер ғой... біз ашық сабаққа сәйкес таза, әдемі келуіміз керек.

МАМА АУТИСТ. Бұнымен не айтқыңыз келіп тұр? Балаларымыз ойлағандарыңыздай таза емес пе екен?

МАМА ҮЗДІК (жынданып). Жоқ ,бұл не дегеніңіз... Жай түсінесіздер ме, мұндай жауапты күнде...

МАМА КОМИТЕТ. Енді, қымбатты атаналарым, кез келген жағдай болуы мүмкін... әсіресе ұлдарда. Жуынбай келеді, мойындары кір-кір, жейдесі де кір, тырнақтары туралы тіпті айтпай-ақ қояйын. Біз ана жолы сынып жетекшісімен бірге әдейі есік алдында тұрып тексердік. Кейбір балалар жейдесінен кірлігі сонша - тіпті сіздерге суретке түсіріп жіберейін дегенмін.

МАМА АУТИСТ. Мен өз ұлымды олай тексеруге рұқсат етпеймін, сіздердің өзі естеріңіз дұрыс па?

Пауза. Жалғыз басты әке рахаттана керіліп, телефонына қарай келіліп, созылып. Ах ұрып, жатқан жерінен атып тұрады. Шошып атып тұрады.

МАМА КОМИТЕТ. Мен сіздің балаңызды айтып тұрған жоқпын.

ӨГЕЙ МАМА. Менің де балама ешқандай тексеріс керек емес.

Мама комитет, мама үздік, мама биші бір біріне қарап иықтарын көтереді.

МАМА ҮЗДІК. Менің ойымша бұның барлығы ұсақ нәрселер. Ең бастысы ашық сабақты жақсылап өткізіп, сынып жетекшіміз риза болса болғаны. Шықтыңыздар ма? Ата-аналар?

МАМА АУТИСТ. Біз шықтық.

МАМА БИШІ. Жолдамыз!

МАМА ДЗЭН. Біз де..

МАМА ҮЗДІК. Біз уже мектептеміз!

ӨГЕЙ МАМА. Біз он минуттан соң боламыз.

Барлығы орындарынан тұрып, кетіп бара жатады. Жалғыз басты әке сахнада шауып жүреді, барлығы тоқтап, бұрылады.

МАМА КОМИТЕТ. Бүгін біз біреуді ұмытқан сияқтымыз, қалай ойлайсыздар?

ЖАЛҒЫЗ БАСТЫ ӘКЕ. Келе жатырмыз, келе жатырмыз!.. (Жанына қарап) Тез, тез!

МАМА КОМИТЕТ. Бантик ұмытпаңыз.

ЖАЛҒЫЗ БАСТЫ ӘКЕ. Бантик? Неге?

МАМА КОМИТЕТ. Сіздің қызыңыздың шашына тағу үшін.

ЖАЛҒЫЗ БАСТЫ ӘКЕ (үнсіз аузын жыбырлатып). Ой... Не үшін?

МАМА КОМИТЕТ. Ашық сабаққа.

ЖАЛҒЫЗ БАСТЫ ӘКЕ. Ол бүгін бе еді?

Мама комитет қолын оның мойнына созады.

МАМА БИШІ (жалғыз басты әкеге). Менің қызымда үш бантик бар, біреуін беріп жіберермін.

МАМА КОМИТЕТ. Ақ колготканы да ұмытпаңыздар! Жақындадыңыз ба?

ЖАЛҒЫЗ БАСТЫ ӘКЕ. Иә, біз мектептің кіре берісіндеміз десек те болады. Мектепке кіргелі жатырмыз! Ақ киімдеміз!

Бірінші бөлімнің соңы.

**Екінші сахна. Наурыз мейрамына дайындық**

Барлығы өз орындықтарында отырады. Мама үздік тамақтанып, Мама биші маникюр жасап, Мама дзэн медитация жасап, Жалғыз басты әке сыра ішіп, Мама аутист тоқып. Өгей мама кітап оқып, Мама комитет бір нәрсеге күйіп-пісіп, жан жағына қарап отырады.

ЖАЛҒЫЗ БАСТЫ ӘКЕ. Несі бар екен... Ашық сабақ деген жақсы өтті!

МАМА КОМИТЕТ. Барлықтарыңыз жарадыңыздар! Сынып жетекшісі де қатты риза болып: «мектеп тарихында болмаған ең керемет ашық сабақ болды» деді. Директор да оны мақтапты.

ӨГЕЙ МАМА (бір жаққа қарап). Мақтамағанда... Қанша күн дайындалдық, қанша күн қайталаумен болдық... Тіпті менің өзім енді солтүстік батыс қай жақта екенін білемін... Соны осы кезге дейін білмей қайтіп жүргенмін?

ЖАЛҒЫЗ БАСТЫ ӘКЕ (мама бишіге). Айтпақшы, сізге бантик үшін көп рахмет, жуып, дайындап қойдық, ертең алып барамыз.

МАМА БИШІ (жалғыз басты әкеге). Оқасы жоқ, не дегеніңіз... қызыңызда қала берсін.

ЖАЛҒЫЗ БАСТЫ ӘКЕ (мама бишіге). Жо-жоқ, о не дегеніңіз, қайтарамыз. Қайта сізге рахмет, құтқарып қалдыңыз.

МАМА БИШІ (жалғыз басты әкеге). Қойыңызшы, ала беріңіз, бізде ондай бантиктің миллионы бар. Шын айтам, ала беріңіз.

ЖАЛҒЫЗ БАСТЫ ӘКЕ. Ендеше рахмет.

МАМА БИШІ. Сосын бар ғой, егер бір көмегім керек болса, қысылмай айтыңыз, қайткенменде де қыз өсіріп жатырсыз ғой.

Бәрі бір біріне қарайды, көздерін қысады. Мама аутист жүрегі айнып, лоқсығандай кейіп танытады.

МАМА АУТИСТ (мама дзэнға). Мимими....оларда не болып жатыр? Романға ұласқалы жатыр ма?

МАМА ДЗЭН (мама аутистке). Қойшы?.. Байқамадым. Жай ғана оның қызына бантик сыйлады ғой.

МАМА КОМИТЕТ. Құрметті ата аналар!

Барлығы телефонға жабысады.

МАМА ДЗЭН. Тағы да не болды? Кішкене демалайықшы.

МАМА КОМИТЕТ. Босаңсымаймыз. Қуанышымызға орай, ашық сабақ өте жақсы өтті, енді алдыда жаңа міндеттеріміз бар.

ЖАЛҒЫЗ БАСТЫ ӘКЕ. Егер ҰБТ мен түлектер кеші жайлы айтып тұрсаңыз, әлі алты жыл бар емес пе?

Мама биші, мама дзэн, мама аутист күледі. Мама комитет орнынан тұрғанда, күлкі тыйылады.

МАМА КОМИТЕТ. Мен Наурыз туралы айтып тұрмын. Бізде мерекелік концерт және мектеп әкімшілігіне түскі ас ұйымдастыру керек. Сынып жетекшісімен ата-аналар комитеті сіздерге үміт артады. Барлықтарыңыз бірдей қатысқандарыңызды қалаймыз. Құрметті бесінші "Б" сыныбының ата-аналары, сіздер балаларыңыз биге қандай костюм киетінін ойлап қойған шығарсыздар?

Үзіліс.

Барлығы үнсіз. Өз жұмыстарымен айналысып отырады. Үнсіздік ұзаққа созылады.

МАМА КОМИТЕТ. Құрметті ата аналар, неге үндемейсіздер?

Үзіліс.

МАМА ҮЗДІК. Әрине,әрине. Сіздің айтқандарыңызды ойлап отырмыз. Соныңыз дұрыс сияқты.

ӨГЕЙ МАМА (мама аутистке). Менің есіме салыңызшы қандай еді?

МАМА АУТИСТ (өгей мамаға) Ұлдарға сары жейде мен қыздарға, тудың түсіндей ашық көк көйлек кисе.

ӨГЕЙ МАМА. Қай елдің туындай?

МАМА АУТИСТ (тырқылдап). Кімге қалай..

МАМА КОМИТЕТ. Иә, солай. Өте керемет болады деп ойлаймыз. Ұл балаларға көкшіл галстук-бабочка. Келісесіздер ме?

ЖАЛҒЫЗ БАСТЫ ӘКЕ. Мен барлығына келісемін. Қанша?

МАМА КОМИТЕТ. Қыздарға әдемі көйлек... Қанша дейсіз бе? Енді.. мата алуымыз қажет, жақсы тігіншіге тіктіртуіміз бар дегендей, арзан емес енді.

ӨГЕЙ МАМА. Осындай көп ақшаны бір ақ рет киетін костюмге жұмсағанымыз дұрыс па?

МАМА БИШІ. Неге жұмсамасқа? Мен қызымнан ешнәрсе аямаймын.

ӨГЕЙ МАМА. Мен де қызымнан ешнәрсе аямаймын негізі, бірақ ақылға салып жұмсау керек қой. Бізге әлі үстімізге плащ, аяғымызға туфли алу керек. Қызым болса өсіп келеді. Шынымды айтсам, қайда жеткізерімді өзім білмеймін...

МАМА КОМИТЕТ. Құрметті ата-аналар, барлықтарыңызды түсінемін. Балаларды оқытудың шығыны көп. Өзімде бес бала бар...

МАМА АУТИСТ. Енді тігетін болсақ, тездету керек. Менің балам жаңа костюмге ұзақ уақытта үйренеді.

МАМА ҮЗДІК. Әркімнің өз қиындықтары бар.

ӨГЕЙ МАМА (мама аутистке). Мені мына бай қатындар шаршатып бітті. Ақша сұрайды да тұрады. Осы айда екі клиентім кетіп қалды. Қиналып қалдық.

МАМА АУТИСТ. Ой айтпаңыз...

МАМА КОМИТЕТ. Құрметті ата-аналар. Бұл мәселені шешудің тағы бір жолы бар. Мүмкін ата-аналар арасында костюм тігуге демеушілер бар шығар?

Үзіліс. Жалғыз басты әке телефонының экранына қарап күледі, сырасын ішіп, кекіреді. Барлығы оған қарайды. Жалғыз басты әке телефонынның экранынан басын алып.

ЖАЛҒЫЗ БАСТЫ ӘКЕ. А? Не болды?

МАМА КОМИТЕТ. Сіз бізге бірнеше рет көмектестіңіз, осы жолы да ойланып көрерсіз.

ЖАЛҒЫЗ БАСТЫ ӘКЕ. Жұмыс жүрмей жатыр. Салықтар бар, дағдарыс бар, бір сөзбен айтқанда демеуші бола алмаймын.

МАМА БИШІ. Иә, әрине... түсінемін...

ЖАЛҒЫЗ БАСТЫ ӘКЕ. Түсінгеніңіз үшін рахмет.

МАМА БИШІ. Қазір ешкімге оңай емес (жан жағына қарайды).

МАМА АУТИСТ. Мимими..

ӨГЕЙ МАМА. Көктем... Махаббат... (Мама аутистке) Несі бар, жақсы жұп шығар еді.

Жарық жалғыз басты әкемен мама бишіге түседі.

МАМА БИШІ. Бұл не деген бассыздық? Қызын асырап алып жатқанда білді емес пе, қанша шығын кететінін. Оның қызы үшін сонда сіз төлеу керексіз бе?

ЖАЛҒЫЗ БАСТЫ ӘКЕ. Шыны керек мен төлер едім. Бірақ салық төлеймін деп тесіл қалтамен қалдым..

МАМА БИШІ. Оңбағандар. Сіз бәрін жеңесіз, мен сенемін. Бір байқағаным, сіз сондай жігерлі, мықты жансыз. Ыңғайсыз болса да, сұрайын дегенім, сіз қалай жалғыз басты әке болдыңыз? Әдетте, әйел адамдар жалғыз басты болатын еді, қызық...

ЖАЛҒЫЗ БАСТЫ ӘКЕ. Несі қызық? Әйелім Біріккен Араб Әмірлігіне кетті. Басында бәрі жақсы болған, үйлендік, қызымыз дүниеге келді, бизнес, жақсы өмір. Сосын екеуміздің жолымыз екіге айырылда. Оның жұмысы Эмиратта болды, ал менікі мұнда. Қызымды басында алып кеткен, ол жақта ауа райы жақпай, қызым қайтып келді. Міне, содан бері қызымыз екеуміз тұрамыз.

МАМА БИШІ. Ох.. қызбен жалғыз өзіңізге қиын шығар?

ЖАЛҒЫЗ БАСТЫ ӘКЕ. Жоға, бізде бәрі тамаша. Менің қызым қарапайым, ақылды, қамқор, жауапкершілігі бар - өзіме тартқан.

МАМА БИШІ. Ал сіз ше? Өзіңізді де ойлау керексіз ғой.

ЖАЛҒЫЗ БАСТЫ ӘКЕ. Менің басты мақсатым қызымды өсіру, оқыту, сосын барып өзімді ойлармын.

МАМА БИШІ. Сіз білесіз бе, мен де өткен аптада күйеуіммен ажырастым.

ЖАЛҒЫЗ БАСТЫ ӘКЕ. Мәссаған! Түсінемін...

МАМА БИШІ. Шаршап кеттім. Жындыға секілді, мені әр нәрсеге бір, қатты қызғанатын. Телефонымды тексеретін... әлі тексереді.

ЖАЛҒЫЗ БАСТЫ ӘКЕ (мырс күліп). Онда сіз неге маған жазып отырсыз?

МАМА БИШІ. Білмеймін, мен он бес жыл бойы бөтен еркекпен сойлескен емеспін... Біреумен қатты сөйлескім келді.

ЖАЛҒЫЗ БАСТЫ ӘКЕ. Жарайды. Тек сосын сөйлескенімізді өшіріп тастаңыз.

МАМА БИШІ. Әрине... кешіріңіз.

Жарық барлық ата-аналарға түседі.

МАМА КОМИТЕТ. Құрметті ата аналар, мерекелік костюмге он бес мың теңге кетеді екен. Меніңше, көп ақша емес.

ӨГЕЙ МАМА. Он бес мың теңге костюмге? Үш минут киетін костюмге осындай ақша құртамыз ба?.. Меніңше дұрыс емес...

МАМА ҮЗДІК. Аналар,бұларыңыз не?! Өз балаларымыз ғой! Оның үстіне әкімшіліктегілердің алдында өнер көрсетеміз.

МАМА КОМИТЕТ. Сосын бар ғой, кәсіби фотограф суретке түсіреді. Айтпақшы, оған да үш мың теңге.

ӨГЕЙ МАМА. Менің қызымды алып тастаңыз, суретке түскенді ұнатпайды.

МАМА ҮЗДІК. Ал енді басталды... құрметті ата-аналар, сіздер қалай түсінбейсіздер, бұл балаларымыздың оралмайтын балалық шағының сәттері ғой...

МАМА КОМИТЕТ. Мен мерекелік дастархан туралы бастауға қорқып отырмын...

МАМА ДЗЭН. Біздің үйде соншама нәрсе жиналып қалды... әкеміз дәрігер ғой, үйге күнде коньяк, кәмпит алып келеді. Мен соларды сыныпқа алып келермін.

МАМА КОМИТЕТ. Қайдағы коньяк? Есіңізден ауыстыңыз ба?

ЖАЛҒЫЗ БАСТЫ ӘКЕ. Коньяк? Маған бұл шарамыз ұнай бастады...

МАМА КОМИТЕТ. Ата-аналар, ата-аналар, ретімен жазайықшы, коньякқа әлі ерте. Костюмдерді не істейміз? Ақша жинаймыз ба?

МАМА АУТИСТ. Менде ұсыныс бар.

Барлығы тұрып, құлақ салады, мама үздік көзін алартады.

МАМА АУТИСТ. Ателье өте қымбат, менің туған әпкем – тігінші. Ол екі есе арзанға тігіп береді.

МАМА КОМИТЕТ. Білмеймін. Бұл, қалай болар екен, бұл жауапты іс. Ательеде біз күнін сапасын талап ете аламыз, ал сіздің әпкеңізден...

ӨГЕЙ МАМА. Мен қолдаймын.

МАМА АУТИСТ. Мен қазір басқа чат ашамын, барлығыңызды сонда қосамын, әпкемді де қосамын, сосын ақылдасайық.

Үзіліс. Мама аутист телефонын шұқылап кетеді. Ватсаптың дыбыстары шығып, ата-аналар бірінен соң бірі топқа қосыла бастайды. Орындықпен тігінші сахнаға кіріп орналасады. Тігінші жазуға кірісе бастайды. Ата-аналар репликаларын жарыса жазып, репликалар тігіншіге ағылады.

МАМА КОМИТЕТ. Біздің сыныпта 17 қыз, 10 ұл бала, барлығына Наурызға костюм тігу қажет.

МАМА ҮЗДІК. Жоқ, жоқ тездетіп тігу қажет.

МАМА АУТИСТ. Менің балама өзің білесің екі апта бұрын дайын болуы қажет, жаңа киімге ұзақ үйренеміз.

ЖАЛҒЫЗ БАСТЫ ӘКЕ. Менің қызыма 50 размер, алдыңғы жылы оны сыныптағы ажарсыз қыз төмендеткен болатын, бұл жағдайдан ол қатты әсер алды, сондықтан биыл оның көйлегі өте әдемі болуы қажет.

ӨГЕЙ МАМА. Қалай түсінбейсіңдер, тек бір рет қана киетін костюмге бола көп шығынданбайық.

МАМА ДЗЭН. Мен қыздардың сәнді юбка кигенін қалаймын, мен әрқашанда қыздардың, әйелдердің ылғида юбка, көйлек киіп жүргенін дұрыс деп есептеймін. Сол арқылы табиғатпен байланыс орнатылады, бізге күш куат береді.

МАМА КОМИТЕТ. Көкшіл көйлектер сары оюлары бар, ал ұл балаларға сары жейде көкшіл галстук-бабочкамен болуы керек.

МАМА АУТИСТ. Костюмдері қыспаса болды, билегенде өздеріне жайлы болатындай.

МАМА ҮЗДІК. Қыздар, қыздар, жігіттер де бар екен ғой, менде идея бар, қыздарға көкшіл бантик тіктіртсек қалай?

МАМА КОМИТЕТ. Сондай-ақ, ұл балдарға тақия болса жақсы болар еді. Тек міндетті түрде барлығына бірдей болуы шарт.

ЖАЛҒЫЗ БАСТЫ ӘКЕ. Маған бәрі ұнайды, қанша? Бағасын айтыңыздаршы.

МАМА БИШІ. Қыздардың сәнді юбка кигені дұрыс тек тұрпайы болмасын. Балеринаның пачкасы сияқты болған жақсы. Суретке түскенде де әдемі көрінеді.

МАМА АУТИСТ. Сонда крахмалдау керек па?

МАМА ҮЗДІК. Қазір кім крахмалдайды? Ондай заман емес, әдейі сондай белдемшелер обручпен сатылады.

МАМА ДЗЭН. Жыным келеді, не болса да ыңғайлы болуы керек, түсінесіңдер ме?! Ыңғайлы!

МАМА КОМИТЕТ. Тағы да бір ескеретін нәрсе көйлектердің шет жағына қазақи оюлар тігу қажет. Ұлдарға оюлар белбеуне тегілсе болады.

МАМА БИШІ. Қыздарда да белбеу болы керек деп есептеймін, ансамбль болып тұруы үшін.

МАМА ҮЗДІК. Менде керемет оюлардың үлгісі бар, қазір сілтемесін жіберемін.

ӨГЕЙ МАМА. Тігінші, сіз бізден шаршаған шығарсыз?

МАМА БИШІ. Маған екіншісі ұнайды.

МАМА АУТИСТ. Қарапайым сияқты, төртіншісі, әлде бесінші...

МАМА КОМИТЕТ. Маған біріншісі.

МАМА ДЗЭН. Мүмкін барлық оюларды алып біріктіріп өзіміздің нұсқамызды шығарармыз?

ЖАЛҒЫЗ БАСТЫ ӘКЕ. Иә ,өзіміздің брэндымыз болса...

МАМА ҮЗДІК. Табылған ақыл, өзіміз жаңа ою тауып, бесінші "Б" дегенді қоссақ жақсы болар еді. Кейін де қолданар едік.

ЖАЛҒЫЗ БАСТЫ ӘКЕ. Несі бар, мықты.

ӨГЕЙ МАМА. Естерінізден ауып кеткен жоқсыздар ма?

МАМА ҮЗДІК. Сіз неге ылғида біздің идеямызды жақтырмайсыз?

ӨГЕЙ МАМА. Мәселе жақтырмағанда емес, қиялдай бермей шынайы өмірге оралайықшы.

МАМА ДЗЭН. Менің ойымша біздің аймағымыздың символдары керек сияқты.

Тігінші орындықтан тарс ете құлайды, барлығы қатып қалады.

МАМА КОМИТЕТ. Не болды?

МАМА ҮЗДІК. Біреу группадан шығып кеткен сияқты.

ЖАЛҒЫЗ БАСТЫ ӘКЕ. Жай шыққан жоқ, Илон Масктың falcon heavy ракетасы сияқты космосқа ұшып кетті!

МАМА КОМИТЕТ. Қайдағы ракета? Не айтып кеттіңдер?

ӨГЕЙ МАМА. Біз тігіншімізден айырылып қалдық...

МАМА АУТИСТ. Әпкемнен ұят болды ау..

МАМА КОМИТЕТ. Сонымен қайда тоқтадық?

МАМА ДЗЭН. Барлығыңызға үзіліс жасайық деп кеңес берер едім. Терең демаламыз, асықпаймыз, тереееең демалааамыз...

Үзіліс. Барлығы жайғасады. Мама комитет шай ішіп отырады. Өгей мама тоқуға кіріседі. Мама аутист бетіне маска салып жатады. Мама биші шпагатқа отырады. Жалғыз басты әке екінші бутылка сырасын ашады. Мама үздік айнаға қарап боянып отырады.

МАМА ҮЗДІК (өзіне өзі). Суретке түсіп Жолбарысыма жіберейін...

Мама үздік майкасын түсіріп, лифчигін шешіп, селфи жасайды.

МАМА БИШІ (жалғыз басты әкеге). Сіз біздің әйелдердің әңгімелерінен шаршаған шығарсыз.

ЖАЛҒЫЗ БАСТЫ ӘКЕ (мама бишіге). Жоқ, мен үйреніп кеттім.

МАМА БИШІ (жалғыз басты әкеге). Мен бүгін бәліш пісірдім. Сізге ертең беріп жіберейін бе?

ЖАЛҒЫЗ БАСТЫ ӘКЕ (мама бишіге). Етпен болса, болады…

МАМА БИШІ (жалғыз басты әкеге). Сізге етімен пісіріп жіберемін.

Мама үздік суретін группаға жіберіп қояды. Мама үздік қатып қалады. Мама аутист, мама комитет, өгей мама ауыздарың ашып шошып кетеді.

МАМА АУТИСТ (оқиды). Жолбарысым… ррр.. ррр... Бұның бәрі сен үшін... Оооо....

МАМА КОМИТЕТ (көзілдірігін киіп). Сонымен, бұл не..

МАМА ҮЗДІК (шошып қолымен бетін жабады). Мен не істедім, қалай өшіремін, қайда басамын...

ӨГЕЙ МАМА. Кеш, барлығымыз көрдік, Жолбарысыңыздан басқа.

МАМА АУТИСТ (күлкіден өліп). Ойбой, қандай тәрбиелі, тәртіпті, әдепті жан едік, аяқ асты мынандай жағдай болғанын қарашы! Бәсе, енді бәрі түсінікті болды!

МАМА БИШІ (жалғыз басты әкеге). Сіз көрдіңіз бе? Бұл не?

ЖАЛҒЫЗ БАСТЫ ӘКЕ. Вау... Керемет…

МАМА БИШІ (жайлап). Байғұс қыз… басқа чатқа жіберіп қойды. Менде де солай болған. құрбыма жолдасымды жамандап жазып жолдасыма соны жіберіп қойдым. Ұят-ай десеңізші.

Барлығы таңғалып отырады. Мама үздік ұялып қол аяғын құшақтап отырады.

МАМА КОМИТЕТ. Біз көрмегендей болайық.

МАМА ДЗЭН. Несі бар? әркімнің өз жеке өмірі... мен ол үшін өте қуаныштымын.

МАМА АУТИСТ. Жолбарысы үшін де қуаныштымын.

ӨГЕЙ МАМА. Неше жылдан бері ерлі-зайыпты, сонда да Жолбарысым дейді.

МАМА АУТИСТ. Сізге Жолбарысы жолдасы кім деп айтты, мүлдем басқа жолбарыс шығар?

МАМА ДЗЭН. Қандай айырмашылығы бар? Менің өмірім қызықсыз сияқты. Жолбарыс та, арыстанда, қояным да жоқ... тауып алсам ба екен?

МАМА КОМИТЕТ. Бәріміз ештеңе көрмегендей өшіріп тастайық. Мен өшірдім.

МАМА АУТИСТ. Мен сақтап қоямын, өмірдің сан түрлі қызыққа тола екендігінін белгісі ретінде.

ЖАЛҒЫЗ БАСТЫ ӘКЕ (телефонына қарап). Маған ұнады, тамаша!

МАМА БИШІ (қолын крестеп). Мен өшірдім.

МАМА АУТИСТ (Мама бишіге). Сіз табиғи деп ойлайсыз ба?

МАМА БИШІ (мама аутистке). Қайдағы, бесінші размер табиғи болмайды. Формасы дөп-дөңгелек әдемі ғой, ал табиғи болса, ондай болмас еді.

МАМА КОМИТЕТ. Барлықтарыңыз өшірдіңіздер ме, құрметті ата аналар?

Барлығы өшіргілері келмей өшіреді. Соңында жалғыз басты әке тағы бір рет қарап алып өшіреді. Мама үздік жылайды, киінеді.

Мама комитет пен мама үздікке жарық түседі.

МАМА КОМИТЕТ (мама үздікке). Жыламаңызшы, біз бәріміз өшірдік. Көрмегендей боламыз.

МАМА ҮЗДІК. Мен қазір оны мектептен шығарып аламын.

МАМА КОМИТЕТ. Қойыңыз,баланың еш кінәсі жоқ қой.

МАМА ҮЗДІК. Мен енді қалай барамын? ұяламын.

МАМА КОМИТЕТ. Бәріміз ересек адамдармыз. Түсінеміз. Сіз үшін қатты қуандық.

МАМА ҮЗДІК. Қойыңызшы...

МАМА КОМИТЕТ. Жаным...

МАМА ҮЗДІК. Маған ештене айтпаңызшы..

МАМА КОМИТЕТ. Чатқа оралыңыз, ешкім байқамады.

МАМА ҮЗДІК. Қалайша? Ал ана екі жарыместерше? Өгей мамамен ауру баланың анасын айтамын?

МАМА КОМИТЕТ. Қойыныз енді, барлық әйелдер сізді түсінеді.

ӨГЕЙ МАМА (мама комитетпен мама үздікке). Әнгімелеріңізді бұзғаныма, кешіріңіздер, сіз омырауыңызды қайда жасаттыныз? Маған қатты ұнады.

МАМА ҮЗДІК (өгей мамаға). Сізге не керек? Күлкі үшін келдіңіз бе?

ӨГЕЙ МАМА. Жоқ, мен шыныменде қызығып отырмын.

МАМА ҮЗДІК. Сіздің ақшаныз жетпейді.

ӨГЕЙ МАМА. Сіздің менің ақшамда шаруаңыз болмасын. Хирургтын аты кім?

МАМА ҮЗДІК. Ю Хон Пак.

МАМА БИШІ. Оңтүстік Кореяда ма? Өзім де солай деп ойлаған едім.

МАМА ҮЗДІК. Қалай ойлайсыздар, қызымды тоқсан ортасында басқа мектепке ала ма?

ӨГЕЙ МАМА. Әрине алады, жеке мектепке беріңіз. (мама аутистке) Жолбарысына енді жеке мектеп үшін төлеу керек болады.

МАМА КОМИТЕТ. Ақымақтық жасамаңыз. Сіздің қызыңыздың барлық достары осында. Жақсы мектеп табу қиын қазір.

МАМА ҮЗДІК. Мен туралы оларды не ойлап жаткандығын сезіп отырмын? Ал менде ұзақ уақыт ешкім болған жоқ қой.

ӨГЕЙ МАМА. Жолбарыс деген кім?

МАМА ҮЗДІК. Класстасым, алғашқы махаббатым.

МАМА БИШІ.Нне деген романтика.

ӨГЕЙ МАМА. Әйелі бар ма?

МАМА ҮЗДІК. Жоқ, ажырасқалы жатыр.

ӨГЕЙ МАМА. Ааа...

МАМА ҮЗДІК. Әйелі ажырасуға келіспей жатыр. Соны күтудеміз..

ӨГЕЙ МАМА. Ммм...

МАМА АУТИСТ. Қалай келісімін бермей жатыр? Біздің елде қазір ажырасып кету оп оңай емес пе?

МАМА ҮЗДІК. Арада балалары бар, жылжымайтын мүлік дегендей...

ӨГЕЙ МАМА. Ой..: Сізді біреу жынды қылып жүр-ау шамасы, жаным ау.

Жарық қосылады.барлығы орындарына жайғасады. Мама үздік көзін сүртіп отырады,мама комитет оған шәй береді, жалғыз басты әке сыра ішіп тағы біреуін мама аутистке береді.

Екінші бөлімнің соңы

**Үшінші сахна. Оливье салаты.**

Барлығы өз орындықтарында отырады. Шаруаларын істеп.

МАМА КОМИТЕТ. Құрметті ата аналар, бізге мерекелік дастархан жөнінде ақылдасу керек. Осы жолы ақша шығармай үйімізден пісіріп алып келейік. Үйдін тамағы, жақсы музыканы қосып қоямыз...

ЖАЛҒЫЗ БАСТЫ ӘКЕ. Ағылшынша бұл “потлак” деп аталады. Біз қызымыз екеуміз пицца жақсы тандаймыз.

МАМА АУТИСТ. Қайдағы пицца Наурызда.

МАМА КОМИТЕТ. Соңдықтан мен бәрін үйден пісірген дұрыс деп отырмын. Кім бауырсақ пісіреді?

ӨГЕЙ МАМА. Мен пісіремін.

МАМА КОМИТЕТ. Сіз қалай қылып пісіресіз? Дөңгелек әлде төрт бұрышты?

ӨГЕЙ МАМА. Төрт бұрышты етіп.

МАМА КОМИТЕТ. Бізге дөңгелек керек. Ата аналар кім пісіреді?

ЖАЛҒЫЗ БАСТЫ ӘКЕ. Ортасында ет болсын.

МАМА ҮЗДІК (сенімсіз). Ол бәлішқой... дөңгелек тоқаш мен пісіре аламын..

Пауза. Мама үздік басын салбыратып сенімсіз отырады.

ӨГЕЙ МАМА. Жақсы болды, Жарайсың.

МАМА АУТИСТ (өгей мамаға). Дөңгелек жасаудан ол мастер ғой.

МАМА КОМИТЕТ. Бауырсақпен бәлішті шештік,енді ыстық тамақты, етті кім таңдай алады?

Барлығы бос емес сияқты жұмыс жасай бастайды, жауап ешкімнен жоқ.

МАМА КОМИТЕТ. Құрметті ата аналар, белсенді болайық... Ет?

МАМА АУТИСТ. Кешіріңіз, сонда біз мектепке кәдімгідей бешбармақ алып келу керекпіз бе?

МАМА КОМИТЕТ. Несі бар? Мен ылғида үлкен сыныптағы балаларыма жасағанымда, сынып жетекшісі де, басқа ұстаздар да, балалар да риза болған.

МАМА АУТИСТ. Ең бастысы әкімшілік риза болған шығар. Балаларға керек емес қой, оларға пицца мен кола болса болды.

МАМА КОМИТЕТ. Құдай сақтасын, шыныменде кока кола бересіңдер ме?

МАМА БИШІ. Біз ішпейміз, диетадамыз.

МАМА КОМИТЕТ. Бізде саналы ата-аналар бар ма?

Пауза. Барлығы өз жұмыстарын жасап кетеді.

МАМА КОМИТЕТ. Аналар? Маңсапқор аналар, білімді аналар, көрікті аналар, балаларын қатты жақсы көретін аналар, балаларынан ештене аямайтын аналар?

ЖАЛҒЫЗ БАСТЫ ӘКЕ. Не деген манипуляция..

ӨГЕЙ МАМА. ..не ылғида аналар? Арамызда әке де бар емеспа?

ЖАЛҒЫЗ БАСТЫ ӘКЕ. Мен? (мысқылдап күледі). Кешіріңіз, бірақ менің пісіргенім сіздерге ұнай қоймас.

МАМА БИШІ (жалғыз басты әкеге). Шыныменде айтып отыр ма? Сіздің қолыныздың тимейтінін түсінбей ме?

ЖАЛҒЫЗ БАСТЫ ӘКЕ (мама бишіге). Білмеймін, бірақ әңгіме қыза түскен сыңайлы.

МАМА БИШІ (жалғыз басты әкеге). Меніңше, мына семіз қатыңдар көздерін жұмып турыпта бәрін пісіре алады...

ЖАЛҒЫЗ БАСТЫ ӘКЕ (мама бишіге). Ата-аналар төрайымына айтып көру керек. Бешбармақты жақсы пісіретінге ұқсайды. (мама комитетке) Сіз пісірсеңіз, қайтеді? Меніңше сіздің бешбармағыңызға жететің бешпармак жоқ!

МАМА КОМИТЕТ (риза болып). Мен солтүстік дәстүрмен пісіремін. Картопты қайнатып, пияздың турауда менің жеке сықырым бар... Бірақ ренжімеңіздер, бұл жолы жасай алмаймын, өйткені осы мектепте тағы екі балам оқиды, оларға бәліш пісіруім керек. Егерде өз еркімен істеймін деген адам табылмаса, олай болса біреуіңізге тапсыруға тура келеді.

Пауза. Басын мама үздік көтереді.

МАМА ҮЗДІК. Жарайды, мен пісіремін..

МАМА АУТИСТ. Сіз бәліш пен бауырсақ пісірмейсіз бе?

Пауза.

МАМА ДЗЭН. Жарайды, жарайды, ендеше мен пісірейін...

Бәрі қуанып кетеді, терең дем алады.

МАМА КОМИТЕТ. Жақсы болды, етті Көк базардан аласыз ба?

МАМА ДЗЭН. Әрине.

МАМА КОМИТЕТ. Менің танысым бар сол базарда..

МАМА ДЗЭН. Керек емес ..

МАМА КОМИТЕТ. Жақсылап жасап келіңіз, әкімішіліке етінен көбірек саламыз, балаларға наны болса да, бола береді.

МАМА ДЗЭН. Жарайды, қамырдан көп етіп алып келемін.

Пауза.

МАМА КОМИТЕТ. Түсінбей қалдыңыз-ау деймін...

МАМА ДЗЭН. Айтым ғой, қамырды көбірек қып сатып аламын деп.

МАМА КОМИТЕТ. Сіз қамырды сатып аласыз ба?

МАМА ДЗЭН. Несі бар?

МАМА КОМИТЕТ. ..үйдікі жақсы ғой...

МАМА ДЗЭН. Кәдімгі қолмен илейтінді айтып тұрсызба?

МАМА КОМИТЕТ. Әрине, аяқпен емесқой енді..

МАМА ДЗЭН. Кешіріп қойыңыз. Соңғы рет оныншы сыныпта иледім. Содан кейін есімде жоқ.

МАМА КОМИТЕТ. Сонда сіз балаларға дүкеннен сатып алған қамырды дайындап бермекшісіз бе?

ӨГЕЙ МАМА. Несі бар ? Кәдімгі тамақ емес пе? Ағылшын Ханшайымының дастарханын жасап жатқанымыз жоқ қой!

МАМА ДЗЭН. Соны айтамын! Бір рет дүкеннен жесе, ештеңе етпес...

ЖАЛҒЫЗ БАСТЫ ӘКЕ. Мысалы маған қараңыз, ештене болған жоқ.

МАМА КОМИТЕТ. Менің ойымша сізге қызыңыздың не жеп жүргенін бақылау керек сияқты.

ЖАЛҒЫЗ БАСТЫ ӘКЕ. Маған айтып тұрсыз ба?

МАМА БИШІ (жалғыз басты әкеге). Сұмдық!

ЖАЛҒЫЗ БАСТЫ ӘКЕ (мама комитетке). Сіз нені меңзеп тұрсыз?

МАМА КОМИТЕТ. Жоқ жоқ, мен артық салмақты айтып тұрған жоқпын. Бір ретте үлкен размер форма табуға көмектескен мен емес пе едім? Бар болғаны сіздің қызыңыздың денсаулығын уайымдаймын.

ЖАЛҒЫЗ БАСТЫ ӘКЕ. Менің қызым ауырмайды. Көмектескеніңіз үшін рахмет, бірақ басқасында шаруаңыз болмасын.

МАМА ДЗЭН. Мен сізді қолдаймын, боди шеймингке мына чатта тыйым салынған.

ӨГЕЙ МАМА. Сіз не айтыныз? Боди... не?

ЖАЛҒЫЗ БАСТЫ ӘКЕ. Мен кішкентай кезімде толық болғанмын, қазір арықпын, байқасаңыз.

МАМА БИШІ. Рас па?

МАМА АУТИСТ (жалғыз басты әкеге). Ал көрсетініз, кубиктарыңызды жіберініз.

ЖАЛҒЫЗ БАСТЫ ӘКЕ. Қазір мен селфи жасап... күте тұрындар.

Тұрып, ішін тартып суретке түседі.

МАМА КОМИТЕТ. Шынымен сурет жібересіз бе? Кубиктарыңызды?

ӨГЕЙ МАМА(күліп, мама аутистке). Жанғақтар жібермегеніне шүкір.

Барлығы шулайды, ысқырады, телефонға үніліп қарайды.

МАМА БИШІ. Ғажап!

МАМА ДЗЭН. Чатымыз қызып жатыр.

МАМА ҮЗДІК. Есіме түсірмендерші, ұяламын.

ЖАЛҒЫЗ БАСТЫ ӘКЕ. Қыздарғы тағы да сұрақтарыныз бар ма?

МАМА АУТИСТ (өгей мамаға). Осы біреу өзін кім деп ойлайды?

ӨГЕЙ МАМА. Қойыңызшы, маған ұнады.

МАМА КОМИТЕТ. Құрметті ата аналар, үлкен кісісіздер ғой, бұларыныз не?

МАМА АУТИСТ. Дастархан жөнінде әнгіме бітсе, менде тайм аут.

МАМА КОМИТЕТ. Құрметті ата аналар қайдағы бітті, біз әлі ештене шешкен жоқпыз, салаттарды не істейміз?

МАМА ҮЗДІК (қолын созып). Мен жасай аламын.

МАМА КОМИТЕТ. Майонезсіз әрине.

ӨГЕЙ МАМА. Оливье майонезсіз, күлкімді келтірмеңізші. Мүмкін оларға винегрет ұсынарсыз.

МАМА КОМИТЕТ. Неге ұсынбасқа?

ӨГЕЙ МАМА. Себебі балалар оны жемейді.

МАМА АУТИСТ. Менікі нақты жемейді.

МАМА КОМИТЕТ. Үйдің майонезі ше? Сіздер салат жасап алып келіңіздер, ал мен өзім араластырармын.

МАМА ДЗЭН (жанына бұрылып). Мынаған қой дейтін адам бар ма?

ӨГЕЙ МАМА. Мен өзімнін фирмалық оливьемді жасаймын. Майонезбен. Ал екінші бір бөлігіне сіз өз майонезіңізді қосыңыз.

МАМА КОМИТЕТ. Екі бірдей салат не үшін керек, басқа бірдене жасаңыз.

ЖАЛҒЫЗ БАСТЫ ӘКЕ. Бұл дегеніміз “потлак”. Әр қайсысы не әкелгісі келеді, соны әкеледі. Мен он бес пицца алып келемін.

МАМА КОМИТЕТ. Бұл Италия күні емес, Наурыз мейрамы. Қайдағы пицца?

МАМА БИШІ. Бізге бәрібір.

МАМА ҮЗДІК. Ата аналар дұрыстап қарайықшы біздің балаларымызға керек...

МАМА АУТИСТ (өгей мамаға). Біреудің тілі шығайын депті ғой...

ӨГЕЙ МАМА (мама аутистке). Қолшоқпары оралды.

МАМА КОМИТЕТ. Дені сау адам барына, Құдайға шүкір. Сонымен салаттарға оралайық?

Барлығы ерініп керіліп отырады. Жалғыз басты әке бүгіліп отырады. Мама дзэн медитация жасап отырады. Мама биші ерініп керіліп отырады. Мама комитет телефонға мазасызданып қарай береді.

Үшінші бөлімнің соңы

**Төртінші сахна. Қара жорға**

Барлық кейіпкерлер сахнада тұрады. Мама биші бір қадам алда тұрады.

МАМА БИШІ. Балалардың ешқайсысы қара жорға биін үйренген жоқ. Бұл деген ұят жағдай, ертең бәрі үшін қызаратын мен.

ӨГЕЙ МАМА. Сізден кім сұрады, үйренбегендері үшін балалар өздері ұялсын.

МАМА КОМИТЕТ. Құрметтілерім, мәселе биді үйреніп-үйренбегенімідез емес, ертеңгі концертте де емес, басты әңгіме ол концертте болатын...

БАРЛЫҒЫ БІРГЕ. Әкімшілікте!

МАМА КОМИТЕТ. Дұрыс айтасыздар! Және де балаларымызға жауапкершіліктің не екенін үйретуіміз керек. Олар биді қайткен күнде де үйренулері қажет.

МАМА БИШІ. Бастаймыз... Бірінші қимылымыз иықтарымызбен - бір, екі, үш, төрт!

Барлығы қайталайды.

ЖАЛҒЫЗ БАСТЫ ӘКЕ. Менің қызымды соңына қойыпсыз. Әсіресе менің қызыма ұлдардың биін билетіп қойыпсыз.

МАМА БИШІ. Себебі сыныпта ұл балалар аз. Барі кәдімгі өмірдегідей. Он қызға жеті бала... Жарайды жалғастырамыз. Тездетіп істейміз. Қимылдарымыз анық көрінуі қажет.

ӨГЕЙ МАМА. Менің иықтарым емес, басқа жерлерім қимылдайды...

МАМА АУТИСТ. Ох, сәлем, сіңір етінің артриті.

ЖАЛҒЫЗ БАСТЫ ӘКЕ (мама бишіге). Неге менің қызым? Бұл деген барып тұрған дискриминация...

МАМА БИШІ (барлығына). Күшті етіп билейміз? Иықтарымызды бірге. Бір линияда тұрамыз. (жалғыз басты әкеге) Кешіріңіз, мен мән беріп ойламаппын.ертең бәрін өзгертемін.

МАМА АУТИСТ. Ешқашанда жамбас пен иық тығыз байланысты болады деп ойламаппын. Қалай бір орында ұстаймын?

ЖАЛҒЫЗ БАСТЫ ӘКЕ (мама бишіге). Кеш енді, ол көңіліне алып қалды.

МАМА БИШІ (барлығына). Қолдарыныз белдерінізде. Иықтарынызды беттерінізге дейін көтересіздер. (жалғыз басты әкеге) Сіздің қызыңыз өте керемет, биге берсеңізші қызыңызды.

ӨГЕЙ МАМА. Менің белім қай жерде еді өзі? Міне саған керек болса, барлық жерім сықырлап жатыр.

ЖАЛҒЫЗ БАСТЫ ӘКЕ (мама бишіге). Барғысы келмейді, оған бұйыра алмаймын. Мен оның еркімен өскенін қалаймын.

МАМА АУТИСТ. Еркіндік дегенді әркім әрқалай түсінеді. Керісінше, баланы тәртіпке, дисциплинаға үйреткен дұрыс. Әйтпесе, тым еркінсіп, кіндігін тессе қайтесіз?

МАМА ДЗЭН (өзінің кіндігіне қарап). Несі бар? Менікі тесілген.

ӨГЕЙ МАМА. Егер кіндігімді тапсам, мен де тесер едім.

МАМА КОМИТЕТ. Мен пирсинг, тату, жасанды шаш, тырнақ, кірпік дегендерге қарсымын. Мен үшін оның бәрі ерсі көрінеді. Ал еркіндік осыған апарады.

МАМА БИШІ. Иықтарымызды кезектен кезек көтереміз, айтпақшы менде тату бар...

МАМА КОМИТЕТ. Рас па? Байқамаппын..

МАМА ҮЗДІК. Ешкімге көруге болмайтын жерде болып тұрғой.

ӨГЕЙ МАМА. Ата аналар комитетінін мүшелеріне көруге болмайтын жерде.

ЖАЛҒЫЗ БАСТЫ ӘКЕ (мама бишіге). Не бейнеленген? Кішкентай балық па, гүл ме? Тартымды болар...

МАМА АУТИСТ. Әзірше тартымды, жиырма жылдан соң не болады?

МАМА БИШІ. Аяқтарға көшеміз, егерде күнде гимнастика жасап, спортпен шұғылданып күтініп жүрсе, ештеңе де болмайды. Балық та ешқайда кетпейді.

ЖАЛҒЫЗ БАСТЫ ӘКЕ. Таптым, балық болған екен ғой.. Ух!!!

ӨГЕЙ МАМА. Бұл ата аналар чаты, балықтар туралы басқа жерде жазарсыз.

МАМА КОМИТЕТ. Осыдан бәрі басталады..

МАМА ДЗЭН. Не басталады?

МАМА КОМИТЕТ. Еркіндік...

МАМА АУТИСТ. Мені ол емес, мен өлсем балама не болады деген сұрақ алаңдатады.

МАМА ДЗЭН. Неге қорқасыз? Бәріміз бір күні өлеміз...

МАМА АУТИСТ. Қалай ойлайсындар? Бір күнде өлу, тек ертегілерде ме?

МАМА БИШІ. Аяқтарыңызды көтереміз! Дұрыстап билендер, жамбастарыңды жинандар.

МАМА КОМИТЕТ (мама аутистке). Сіз неге жаман нәрсе ойлайсыз? Өлімді неге ойлайсыз? Жақсы нәрсе ойланыз,тек жақсылықты. Күйеуіңіз қандай жақсы адам, балаңызды тастаған жоқ, қастарыңызда. Оған рахмет айтыңыз.

ӨГЕЙ МАМА. Не үшін рахмет айту керек? Өзінің туған баласын тастамағаны үшін бе? Қызық екен..

МАМА ҮЗДІК. Тастап кетуіде мүмкін, еркектер жауапкершіліктен проблемадан қашады ғой...

ЖАЛҒЫЗ БАСТЫ ӘКЕ. Барлық еркектер үшін жауап бермеңіз.

МАМА ДЗЭН. Бұл статистика бойынша солай... мүгедек балалары бар еркектер отбасысыларын тастап кетіп жатады.

МАМА БИШІ. Қолдарымызды айналдырамыз, майыстырамыз, жеңіл билеңіздер.

ӨГЕЙ МАМА. Сонда да түсінбеймін, балаларын тастамаған еркектер несімен батыр екен? (мама аутистке) Сіз уайымдамаңыз, әркімнің өз тағдыры бар... Мысалы мен қызымды асырап алдым, қатты қорқамын, жүрегімде қорқыныш бар. Жоқ, оның тегі, қаны үшін емес, мен қандай анамын, туған қызындай жақсы көремін бе деп аландаймын? Туған қызым болса қалай болар еді?

МАМА БИШІ. Қолымызды айналдырамыз, аяқтарымызбен, иықтар! Күлеміз!

МАМА ҮЗДІК. Мені ҰБТдан қорқамын, қызым оқуға түспей қала ма деп... Түнде, бақылау жұмысы болғанда, дайын боламыз ба деп шошып оянамын. Қызым да ашушаң болып кеткен... Қызымды психологкада апарсам, әлгі кісі маған білесіңдер ме не айтады ? "Қызынызға емес, өзінізге психолог керек" деп... Дипломы бар ақымақ!

МАМА КОМИТЕТ. Мені алаңдататыны, осы кездері балаларға аз тапсырмалар береді. Біз жауапкершілігі төмен балалар тәрбиелеп жатырмыз ба деп қорқамын. Балаларды босаңсытпау керек.

ЖАЛҒЫЗ БАСТЫ ӘКЕ. Егерде мен жайлы айтатын болсақ, мен қызымның мейірімділігінен қорқамын. Ол өте мейірімді, ал бұл әлемде мейірімді болу қорқынышты. Мен өмір бақи қасында болып, қорғай алмаймын...

МАМА БИШІ. Екінші жаққа! (Жалғыз басты әкеге) Мен сізді бірдемеден қорқады деп ойламаппын...

ЖАЛҒЫЗ БАСТЫ ӘКЕ. Қорқынышты, сенесіз бе?

МАМА БИШІ (Жалғыз басты әкеге). Сіз сондай сезімталсыз...маған ұнайсыз.

МАМА КОМИТЕТ. Мммм...

МАМА БИШІ. Қолдарымызды айналдырамыз, иықтарды ұмытпаймыз, күлеміз!

ӨГЕЙ МАМА. Мен қазір өлемін.

МАМА ДЗЭН. Мен өзімнің арман-мақсаттарымнан қорқамын. Панган аралына кеткім келеді. Пальма астында отырып медитация жасағым келеді. Ең бастысы, жалғыз өзім кетуім керек: күйеуім де, балаларым да, айфон да болмаса, шіркін. Айфон демекші, айфонды алып кетіп мұхитқа лақтырып тастар едім. Сөйтіп бүкіл группалардан -отбасылар, құрбылар, мектеп, жұмыс чаттарынан шығамын. Сөйтіп еркін адам болар едім...

МАМА БИШІ. Қолдарымызды жоғарға көтереміз. Бәрін қатар алып жүру керек.

Барлығы бірге қара жорға билейді. Жалғыз басты әке мен Мама биші жұп болып билейді, қалғандары жан жағында.

Төртінші бөлімнің соңы.

**Бесінші сахна. Үй жұмысы.**

Барлығы өз орындарында өз шаруаларын жасап отырады.

МАМА КОМИТЕТ. Ата аналар, қайырлы күн!

ӨГЕЙ МАМА. Не болды тағы? Қайырлы..

МАМА КОМИТЕТ. Наурыз мейрамы тамаша өтті, сынып жетекшісінен сіздерге мың алғыс. Жарайсыздар!

МАМА ДЗЭН. Ендеше? Қаншама ет болды..

МАМА КОМИТЕТ. Бәрі өтті рахмет, енді күнделікті өмірімізге оралайық. Тоқсан басталды, каникулдың біткенін ұмытып, бүгін сабаққа келмеген оқушылар дәрігерден анықтама қағазын алып келсін. Ұмытпаныздар.

МАМА ДЗЭН. Қандай анықтама?

МАМА КОМИТЕТ. Енді балаларыңыз ауырып келмей қалған жоқ па? Дәрігерден анықтама қағазын алып келініздер.

МАМА ДЗЭН. Мектеп бүгін басталды ма? Мен ертең деп ойладым.

МАМА КОМИТЕТ. Жалғыз сіз емес, жарты класс солай ойлап қалыпты.

МАМА ДЗЭН. Бір күн ғой, ештеңе етпес.

ЖАЛҒЫЗ БАСТЫ ӘКЕ. Қыздар, менде мөрі басылған бірнеше анықтама қағазы бар керек болса... Кімге керек?

МАМА КОМИТЕТ. Сұмдық, оларды қайдан алдыңыз?

ЖАЛҒЫЗ БАСТЫ ӘКЕ. Құпия!

МАМА КОМИТЕТ. Мен естімеген болайын. Жарайды, сынып жетекшісінің өтініші бойынша үй тапсырмасын жіберемін. Міндетті түрде дайындалып келініздер.

МАМА ҮЗДІК. Біз бір сағат болды, математиканы шығара алмай отырмыз. Шешкен адамдар бар ма?

ӨГЕЙ МАМА. Біз де шешкен жоқпыз.

МАМА АУТИСТ. Менің балам ертең сабақ үстінде ақ есептеп тастайды. Ол данышпан.

МАМА ҮЗДІК (мама комитетке). Ол өз ауру баласын данышпан қылып көрсетпекші. Жаттатып берген мәтінді бір сағат айтатын бала...

МАМА ДЗЭН. Бізде ертең сонда математика ма?

МАМА ҮЗДІК. Ата аналар кім шешті? Жаттығуды кім жасады?

ЖАЛҒЫЗ БАСТЫ ӘКЕ. Мен шешіп берейін. Мен МГУдағы мехматын бітірдім.

МАМА БИШІ (жалғыз басты әкеге). Мәссаған, жақсы жерде оқыпсыз!

Жалғыз басты әке қарап ойланып отырады.

ӨГЕЙ МАМА. Мына кітаптарды кім шығарады?

Жалғыз басты әке ойланып отырады.

МАМА БИШІ. Не болды? Ақсап жатыр ма?

ЖАЛҒЫЗ БАСТЫ ӘКЕ. Мен жиырма жыл бұрын бітірдім, бәрін ұмытып кетіппін...

МАМА АУТИСТ. Иә, дұрыс айтасыз, математика одан кейін дамып кетті.

ЖАЛҒЫЗ БАСТЫ ӘКЕ. Менің досым Сиэтлда Гуглда жұмыс жасайды, содан сұрап көрейін.

ӨГЕЙ МАМА. Жарайды, қайткенмен Сиэтлда ғой.

МАМА БИШІ. Достарыңыз жақсы екен, сізбен бірге МГУда оқыды ма?

ЖАЛҒЫЗ БАСТЫ ӘКЕ. Бір аулада бірге өстік, Төлебаевада. Әкесі үлкен қызметте болды, ішті аздап, наркоман болған. Анасы акушер, аздап ішетін. Досым мектепте үшпен екіге оқыды... Штатқа көшіп кетті де, сонда таланты ашылды.

МАМА АУТИСТ. Үшпен оқығандардың бәрі жоғарыда, әйтеуір...

МАМА ҮЗДІК. Екіге оқитын адамдардың жоғарғы лауазымда жақсы жұмыс жасайтындарына сенбеймін.

ӨГЕЙ МАМА. Сенбейсіз бе? Генри Форд? Дональд Трамп ше?

ЖАЛҒЫЗ БАСТЫ ӘКЕ. Черчиль?Тарковский?

МАМА АУТИСТ. Чехов, Эдисон, Циолковский...

МАМА ҮЗДІК. Бұл аз ғана адамдар, біз бүкіл ел туралы айтып жатырмыз. Бәсекелестік көп. Білім керек.

ӨГЕЙ МАМА. Білім, білім деп өмір бойы бір жалақыға қарап отырады.

МАМА КОМИТЕТ. Иә, қоғамға өз пайдасын тигізеді.

МАМА ДЗЭН. Мен босанғанда қоғамды ойлаған емеспін..

ЖАЛҒЫЗ БАСТЫ ӘКЕ. Досым жауап берді, қазір оқимын...

МАМА БИШІ. Не депті? Шешті ме?

ЖАЛҒЫЗ БАСТЫ ӘКЕ. Жоқ... Егерде біздің тілге ауыстырсақ, бұл жаттығу шешімсіз.

МАМА КОМИТЕТ. Мінекей сізге гугл!

МАМА ҮЗДІК. Үздік болсам шешіп тастар едім.

МАМА АУТИСТ (мама үздікке). Сіз бізде онсыз да үздіксіз, ендеше шешіп тастаңыз.

МАМА ҮЗДІК. Мен Гуглда жұмыс жасамаймын ғой..

МАМА АУТИСТ. Логика деп осыны айт. (Жалғыз басты әкеге) Енді Гуглда жұмыс жасайтын, кезінде беспен оқыған досынызды табыңыз.

МАМА ДЗЭН. Бәріміз тынышталамыз, демаламыз, энергияны сезінеміз, қанекей бәріміз бірге космосқа тапсырмамызды жіберейік... Космос Жер жүзі, бізге шешімін берші...

Барлығы отырады медитация жасап, аспанға қарап күтіп отырады. Музыка жүріп тұрады.

Музыка тез тоқтайды.

ДЫБЫС ЖОҒАРДАН. Шешілмейтін жаттығу!

Барлығы үндемейді.

Бесінші бөлімнің соңы

**Алтыншы сахна. ЧЭПЭ.**

Барлығы орындықтарында дөңгеленіп отырады. Ортада қолын кеудесіне қойып, өзінше ренжіп мама аутист отырады.

МАМА КОМИТЕТ. Енді... өкінішке орай бүгінгі ЧПмызды айту керекпін..

МАМА АУТИСТ. Енді бірден ЧЭПЭ демейтін шығарсыз.

ЖАЛҒЫЗ БАСТЫ ӘКЕ. Не болып қалды?

МАМА ҮЗДІК (асықпай тұрып). Бүгін сыныпта біздің ерекше оқушымыз екі қызды тістеп алыпты. Соның ішінде менің де қызым бар.

МАМА АУТИСТ. Иә, бірақ ол тістегісі келмеген.

ӨГЕЙ МАМА. Қатты тістеп пе?

МАМА КОМИТЕТ. Дәрігерге сүйенуге тура келді.

ЖАЛҒЫЗ БАСТЫ ӘКЕ. Мен кішкентай кезімде тентек болдым, бірақ қыздарға тиіспедім.

МАМА АУТИСТ. Қыздардың өздері оның ашуына тиген.

МАМА ҮЗДІК. Сіз сонда болдыңыз ба? өз көзіңізбен көрдініз бе?

МАМА АУТИСТ. Сіз де болған жоқсыз ғой..

МАМА ҮЗДІК. Сіздің баланызға қарағанда, мен өз қызыма сенемін.

ӨГЕЙ МАМА. Аутистік балалар өтірік айтпайды..

МАМА АУТИСТ (өгей мамаға). Рахмет, енді не істеймін?

ӨГЕЙ МАМА(мама аутистке). Уайымдамаңыз, бәріне дайын болыңыз, мен сізді қолдаймын.

МАМА БИШІ. Мен өз қызымнан сұрасам, ол ештене көрмедім дейді. Бірақ қансыратып тістеп алған қыздарды көріпті.

ЖАЛҒЫЗ БАСТЫ ӘКЕ. Мәссаған, онда оларды тексерту керек, ауруы жұғып кеткен жоқ па?

МАМА АУТИСТ (жалғыз басты әкеге). Сіз не айтып тұрсыз, ұялмайсыз ба?

ЖАЛҒЫЗ БАСТЫ ӘКЕ. Ойнап айтамын.

МАМА ҮЗДІК (жалғыз басты әкеге).Түсінесіз бе, бұл қиын жағдай. Сіздің қызыңызды тістеп алса, не істер едіңіз?

ЖАЛҒЫЗ БАСТЫ ӘКЕ. Онда мен ол оңбағанды.. (жинақталып) Ух, кешіріңіздер!

МАМА АУТИСТ. Менің балам қатты өкінеді, бірақ айта алмайды.

МАМА КОМИТЕТ. Өте өкінішті жағдай, бірақ сынып жетекшісі ешкімге айтпаңызшы деп өтінді. Бұл әңгіме өз арамызда қалсын. Балалар ұрсысады,төбелеседі, достасады... Бәріміз сабыр сақтайық, ересек адамдармыз ғой. Осы мәселені ұрыссыз, даусыз шешейікші.

МАМА ҮЗДІК. Мен білім басқармасына шағынданамын себебі, мұндайлар кәдімгі балалармен оқуына болмайды.

МАМА АУТИСТ. Қандай бұндайлар? Менің балама не болыпты?

МАМА ҮЗДІК. Өтірік мүләйімсімеңізші! Сіздің балаңыз сияқтыларға арнайы орындар бар.

Пауза. Мама аутист орынан тұрып Мама үздікке қарай барып тұрып алады.

МАМА АУТИСТ. Қандай орын екен?

МАМА ҮЗДІК (орнынан тұрып). Балаңызды арнайы емдейтін орын. Есі дұрыс балаларға шабуыл жасамайтын жерде.

МАМА АУТИСТ. Тіліңе ие бол жарымес.

МАМА ҮЗДІК. Маған айтып тұрған адамның өзі жарымес, баласы сияқты.

Мама аутист пен мама үздік орындарына атып тұрып, бір біріне жақындап төбелесуге дайын тұрады. Барлығы қоршап қалады. Жалғыз басты әке галстук бантигін дұрыстап ортаға тұрып. Ысқырады.

Екеуі төбелесіп кетеді. Мама комитет шошып қолымен бетін жабады.

МАМА АУТИСТ. Менің балам ауру емес, ол ерекше бала.

Ұрмақ болады.

МАМА ҮЗДІК (бұғып қалып). Сенің балаң сияқтыларды бұрын мектепке жібермек түгелі, үйде қамап ұстап отырған.

Ұрғысы келеді.

МАМА АУТИСТ. Бұрын солай болған шығар, бірақ кім айтты бұрын жасалған істердің бәрі дұрыс деп?

Ұрады.

МАМА ҮЗДІК. Мен басынан балаңыздың біздің сыныпта оқуына қарсы болғанмын. Білдім түбі біреуді өлтіретінін.

Ұрады.

МАМА АУТИСТ. Әзірше ешкімді өлтірген жоқ.

Ұрғысы келеді.

МАМА ҮЗДІК. Қалайда сізді басқа мектепке ауыстыртамын.

Ұрғысы келеді.

МАМА АУТИСТ. Арманданыз, мен емес, сіз кетесіз бұл сыныптан.

Мама аутист екі соққы жасайды. Мама үздік құлайды, ішін және бетін ұстап жатады, Жалғыз басты әке ысқырады. Мама биші жүгіріп келіп орамалмен желдетеді. Мама аутистка көзін қысады.

МАМА КОМИТЕТ. Сұмдық, бұл нәрсені қалай тоқтатамыз, группаның админі кім?

МАМА ДЗЭН. Кедергі жасамаңыз, бүкіл негативті осылай космосқа жіберсін.

Жалғыз басты әке ысқырады. Мама үздік орнынан тұрады. Мама аутист ұруға дайындалады.

МАМА КОМИТЕТ (екеуіне). Қыздар, тынышталыңыздар, әйтпесе екеунізді группадан шығарамын.

МАМА ҮЗДІК (дұрыстап тұрып алып). Ауру баланың қайдан шыққаны енді түсінікті болды. Бәрін анасына қарап түсінуге болады. Өзіңізге де сондай диагноз қойып алсаңызшы.

МАМА АУТИСТ. Сондағы бар ойлап тапқаныңыз осы ғана ма? Айналайын, бұдан да зор сөздер естідім. Қазір етім үйреніп кетті, мұныңыз маған түк те әсер етпейді.

Ұрады, мама үздік әрен тұрады.

МАМА КОМИТЕТ. Болды, мен өшіремін. Соңғы ескерту.

Өгей мама Мама комитетке орамал лақтырады. Мама дзэн қолын созып екеуі бес береді. Жалғыз басты әке ысқырады.

МАМА ҮЗДІК. Сенің балаң ауру, оны арнайы мектепке беру керек екенін мойындасаңшы.

МАМА АУТИСТ. Осы ғана ма? Басқа тағы айтарың жоқ па?

Мама үздік ұрғысы келеді, бірақ ұра алмайды. Күші жоқ.

МАМА ҮЗДІК. Өзіңіз рахаттанып өмір сүре алмаған соң, басқалардың өмірін құртпаңыз.

МАМА АУТИСТ. Менің өмірімді сен шешпейсін. Силиконды жарымес!

МАМА ҮЗДІК. мен ба? ал сен ше? сен ше....

Мама аутист көздеп мама үздікті нокаутқа жібереді.

Жалғыз басты әке онға дейін санайды мама үздік тұрмайды. Мама аутисттың қолын көтереді.

МАМА АУТИСТ (өзінмен өзі). Міне жеңіс, мен өзім үшін емес, мен балам үшін күресемін. Мен де бұрын өздеріңдей болдым: оқу, жұмыс, карьера, күйеуге шықтым, джип, қымбат киімдер, балалы болдым, қымбат коляска, бәрі-бәрі... жылдар өтті балам бірге толды екіге, үшке...ақырындап... сосын диагноз қойылды. Дәрігерлер, бейтаныс адамдар, жаңа қалалар, ауруханалар, бәрін айналып жүрдік... қазір ештеңем жоқ... бәрі өтті, бірақ балам қасымда, ештеңеге өкінбеймін. Мен бақыттымын. Жақында боксқа бардым, тренер де қуанды, балам да риза. Сіздерге ұнасын ұнамасын, менің балам ел құсап өмір сүреді, ұқтыңыздар ма?..

Пауза. Барлығы шапалақтайды.Жалғыз басты әке су шашып мама үздікке тұруға қөмектеседі. Орындыққа отырғызады.Мама үздіктін көзінде фингал, мұрнында қан.

МАМА КОМИТЕТ. Не деген сұмдық, не болып жатыр, чатты неге айналдырып жібердіңдер? Не масқара? Мен таңқалып отырмын. Мен сіздерді чаттан шығарамын.

ӨГЕЙ МАМА (мама комитетке). Өзініз шығып кетіңізші. Қыздар қалсын. Олар қазір бір-бірінен кешірім сұрайды. Иә, қыздар?

МАМА ҮЗДІК (паузадан кеійн). Чатта болған ұрысымыз үшін сіздерден кешірім сұраймын. Сөздерімді қайтып аламын.

МАМА ДЗЭН. Бәріне ақыл кірді, Құдайға шүкір..

ӨГЕЙ МАМА. Бәрі шешілсе, өз орнымызға оралайық.

МАМА АУТИСТ. Ешкімді кешірмеймін.

МАМА КОМИТЕТ. Мен кетемін..

ЖАЛҒЫЗ БАСТЫ ӘКЕ. Басталды..

ӨГЕЙ МАМА (мама аутистке). Тоқтанызшы, өтінемін тоқтанызшы. Сіз жеңдіңіз ғой. Кешіре салсаңызшы енді.

МАМА КОМИТЕТ. Мен шаршадым... Менде бес бала бар, жиырма бес чатта отырамын... күйеуімнін туыстарының чаты, төркінімнің группасы, абысындар чаты, аналар есірткіге қарсы чаты, Кск ремонт... Болды, мен бәрінен шаршадым. Мен бәрінен шығамын.

Кетіп қалады, тыныштық сақталады, барлығы бұрылады.

МАМА АУТИСТ. Шынымен де группадан шығып кетті ме?

МАМА ДЗЭН. Айттық сендерге кешірім сұрай салыңдар деп..

ЖАЛҒЫЗ БАСТЫ ӘКЕ. Woohoo..

МАМА БИШІ. Қызық... енді не болады?

МАМА ДЗЭН.Сенбеймін...

ӨГЕЙ МАМА. Әйтеуір демалауды ұмытпайықшы, терең демалайықшы.

МАМА АУТИСТ. Үй тапсырмасын кім шешеді?

Мама үздік орнынан тұрады.

МАМА БИШІ (мама үздікке). Қалайсыз?

МАМА ҮЗДІК (мама бишіге). Жаман емес, бәрі жақсы. (мама аутистке) мені аямадыңыз ғой.

МАМА АУТИСТ. Кешір, күні бойы көңіл күйім болмап еді. Менен саған кофе болсын.

МАМА ҮЗДІК. Коньякпен болмаса..

МАМА АУТИСТ. Әрине..

ЖАЛҒЫЗ БАСТЫ ӘКЕ. Татуласып болсаңыздар, ендеше. Ата аналар, төрайымын қайта чатқа шақырайық, әлде жаңасын сайлаймыз ба…

МАМА БИШІ. Канекей, боламын дейтін адамдар бар ма?

Пауза. Ұзақ пауза болады. барлығы жұмыстарын істеп кетеді,барлығы паузадан кейін мама бишіге қарайды.

МАМА БИШІ. Түсінесіздер ме, бұл жауапты іс, өте жауапты. мен кешке дейін жұмыстамын, ал мұнда барлық әңгіме кешкісін айтылады. Оның үстіне концертерді онсыз да мен ұйымдастырып жүрмін.

ӨГЕЙ МАМА. Мен мынадай мінезіммен бола алмаймын, кешіріңіздер.

ЖАЛҒЫЗ БАСТЫ ӘКЕ. Менде бизнес, жұмыс, үйде кір жуамын,тамақ пісіремін,енді ата аналар төрайымы болсам, қанаты бар еріште болып кетермін. Еркек болып қалайыншы.

МАМА ДЗЭН. Менің картамда ондай мәселе жоқ, мен болмаймын.

МАМА АУТИСТ. мені көрдіндер, көп сөйлесе алмаймын...

Пауза. Барлығы бір рядқа отырып. Барлығы сөйлейді.

ЖАЛҒЫЗ БАСТЫ ӘКЕ. Құрметті де қымбатымыз...

МАМА БИШІ. Қайтып келуіңізді сұраймыз.

МАМА АУТИСТ. Сіз болмасаңыз, үй тапсырмасы қалай болды?

ӨГЕЙ МАМА. Мен өзімді жаман сезініп отырымын, сізге үйреніп қалыппын.

МАМА ҮЗДІК. Осы әлем сіздей адамдардың арқасында дамуда..

Барлығы айтып болған сон, күтіп отырады. Пауза.Ұйықтап қалады. Мама комитет келіп орындығына отырады. Жеңіспен күледі.

МАМА КОМИТЕТ. Сағындындар ма?

Барлығы ұйқыдан тұрады. Қуанады.

Алтыншы бөлімнің соңы.

**Жетінші сахна. Махаббат.**

Жалғыз басты әке мен мама биші бір біріне қарсы отырады, музыка жүріп тұрады.

МАМА БИШІ. Мінекей кездестік... ылғида тек чатта..

ЖАЛҒЫЗ БАСТЫ ӘКЕ. Иә...

МАМА БИШІ. Сіз әйтеуір кофеге шақырдыңыз-ау...

ЖАЛҒЫЗ БАСТЫ ӘКЕ. Иә, бірақ кофеге шақырған өзіңізсіз ғой, әлде...

Пауза.

МАМА БИШІ. Білесіз бе...

ЖАЛҒЫЗ БАСТЫ ӘКЕ. Ну...

МАМА БИШІ. Иә, айтыңыз... айта берініз.

ЖАЛҒЫЗ БАСТЫ ӘКЕ. Білмеймін, ұмытып қалдым...

МАМА БИШІ. Мен де...

Пауза. Екеуінің телефоны шырылдайды. Бірінші шыдамай Жалғыз басты әке жабысады.

ЖАЛҒЫЗ БАСТЫ ӘКЕ (телефонына жабысып). Қарсы емессіз бе?

МАМА БИШІ. Жоқ, әрине оқи беріңіз. Не болып жатыр? Біздің чат па?

ЖАЛҒЫЗ БАСТЫ ӘКЕ. Ата аналар комитеті жатпайды.

Телефонды алып тастайды. Ұялып бір біріне қарайды. Телефондары дызылдайды. Екеуі телефонға жабысады. Тере бастайды. бір біріне теріс қарап отырып алады.

МАМА БИШІ. Сізге ватсаптан жазғаныма ренжімеңіз..

ЖАЛҒЫЗ БАСТЫ ӘКЕ. Маған да осылай ынғайлы, өзім де айтайын деп отырғанмын..

МАМА БИШІ. Дұрыс айтасыз, айтатын нәрсе де көп. Сенге көшейік...

ЖАЛҒЫЗ БАСТЫ ӘКЕ. Жарайды.. канекей... кофе ішейік.

МАМА БИШІ. Менде ертең концерт. формада болуым керек..

ЖАЛҒЫЗ БАСТЫ ӘКЕ. Сіз формадасыз, әдемісіз.

МАМА БИШІ. Бізде балериналарда пенсия алпыс үште...сәйкес болуым қажет.

ЖАЛҒЫЗ БАСТЫ ӘКЕ. Пенсияға дейін билейсіз бе? Олай болса не ішу керек пиво, вино? Не ішесіз?

МАМА БИШІ. Вино, салқын ақ вино.

ЖАЛҒЫЗ БАСТЫ ӘКЕ. Онда тамаққа да тапсырыс берейік, әлде жемейсіз бе?

МАМА БИШІ. Жеймін, несі бар екен?

ЖАЛҒЫЗ БАСТЫ ӘКЕ. Мен төлеймін

МАМА БИШІ. Өзім де солай ойлап отырғанмын.

Музыка жүріп жатады, екеуі телефонмен сөйлесіп отырады.

ЖАЛҒЫЗ БАСТЫ ӘКЕ. Мен сізді биге шақырғым келеді, бірақ мен жақсы билей алмаймын, өкінішке орай...

МАМА БИШІ. Мен сізге үйретемін.

ЖАЛҒЫЗ БАСТЫ ӘКЕ. Шын ба? Онда билейік.

Екеуі билейді.

Жетінші бөлімінң соңы

**Сегізінші сахна. Ауууу!**

Барлығы өз орында отырады.

МАМА КОМИТЕТ. Құрметті ата аналар қайырлы кеш.

ЖАЛҒЫЗ БАСТЫ ӘКЕ. Құттықтаймын, осы күнге жеттік-ау ақыры.

ӨГЕЙ МАМА. Иә, бүгін бізде мереке.

МАМА ДЗЭН. Күлеміз, қуанамыз, терең демаламыз, ата аналар.

МАМА КОМИТЕТ. Бүгін мерекелік линейканы ұмытқан жоқсыңдар ма? Сынып жетекшіге сыйлықты ше?

ЖАЛҒЫЗ БАСТЫ ӘКЕ. Қалай ұмытайын, ол сыйлықты алдағы уақытта төлеуім керек.

МАМА БИШІ (Жалғыз басты әкеге). Жарайсыз, сіз сондай жомартсыз, жарты шығынды өзіңізге алдыңыз ғой.

МАМА АУТИСТ. Менің балам өлең оқыйды линейкада. Біз дайындалып отырмыз. Өте қатты қобалжып жатырмыз.

МАМА ҮЗДІК (мама аутистке). Жарайсыздар, уайымдамаңыздар. Бәрі жақсы болады.

МАМА БИШІ. Ал біз би дайындап жатырмыз.

МАМА КОМИТЕТ. Құрметті ата аналар, сіздер жарайсыздар, керемет ата анасыздар. Бірақ...

Пауза.

ӨГЕЙ МАМА.Тағыда не болды?

ЖАЛҒЫЗ БАСТЫ ӘКЕ. Сіз бірақ деген сайын, менің денем тітіркенеді...

МАМА АУТИСТ. Шашым тік тұрып кетеді..

МАМА ДЗЭН. Мен бозарып кеттім.

МАМА ҮЗДІК. Сонына дейін тыңдайық енді....

МАМА КОМИТЕТ. Жазғы демалысқа шықпай жатып ремонт туралы ақылдасайық.

Пауза. Барлығы өз жұмыстарымен айналысып кетеді. Жалғыз басты әке мен Мама биші сүйседі. Мама дзэн медитация жасайды. Мама аутист темекі тартып отырады. Өгей мама тоқып отырады. Мама үздік айнаға қарап отырады.

МАМА КОМИТЕТ. Құрметті ата-аналар? АУУУ? Не болды? Бесінші "Б"? Аууу?

Алматы

2018 ж.